Pedro Mari Arrizabalagak jaso du ...eta kitto! Euskara Elkartearen otarra - etakitto.eus\nPedro Mari Arrizabalagak jaso du …eta kitto! Euskara Elkartearen otarra\n0 Berriak, Destakatuak\nGaur eguerdian jaso du …eta kitto! Euskara Elkarteak zozketatu duen Gabonetako otar ederra irabazleak, Pedro Mari Arrizabalagak. Eguaztenean egindako zozketan, saria 10.260 zenbakiari egokitu zitzaion eta atzo bertan deitu zuen irabazleak …eta kitto!-ra, zenbaki hori berak zuela esateko. Gaur eman diote saria, jan eta edateko produktuekin betetako bi otar eder eta 500 euroko erosketa txartela El Corte Inglesean …eta kitto!-ko Marisol Uriartek eta El Corte Ingleseko Joana Fernandezek. Zorionak eta on egin!\n#otar #gabon #zozketa #elcorteingles\n« Viviane Straub, artista: “Jendea argazkiak ikustetik haratago joatea nahiko nuke” Eibartar guztiak gaurko manifestaziora joateko deitu dituzte Alfako langileek »


Aurkibidea indize mota gisa hautatzen duzunean honako aukerak egongo dira erabilgarri.\nIndizea eskema-mailak erabilita sortzen du. Izenburu-estilo aurredefinituetako batekin (1-10 izenburuak) formateatutako paragrafoak indizeari gehitzen zaizkio.\nEskema eta zerrenda fitxa-orriko 'Formatua - Paragrafoa' elkarrizketa-koadroan ere esleitu dakizkieke eskema-mailak paragrafoei.\n'Irudi-indizearen izenburua' edo 'Izenburu bibliografikoen estiloak' sartu ditzakezu, bai eta beste edozein izenburu-estilo esanguratsu, aurkibidean.\nLibreOffice aplikazioak paragrafo-estiloen eta paragrafo-edukien eskema-mailaren arabera sortzen ditu aurkibideko sarrerak. Paragrafoa hutsik badago, ez da sartuko aurkibidean. Paragrafo hutsak aurkibidean agertu daitezen, eskuz sartu behar da zuriune bat edo zuriune zatiezin bat. 'Kapituluen zenbakitzea' elkarrizketa-koadroko 'Zenbakitzea' fitxako Ondoren testu-koadroan sartutako zuriuneak ez dira baliagarriak horretarako, paragrafoaren zenbakitzearen parte baitira, ez paragrafo-edukiena.


Nola bilatu material askea?\nAskotan, gure klasetarako materiala bilatzerakoan ez dugu nahi duguna aurkitzen (batez ere euskaraz) eta gure material propioa sortzea tokatzen zaigu. Material hau sortzerakoan interneten topatutako edozer erabiltzen dugu. Honek desabantaila bat dauka, jabedun materiala erabiltzen badugu gero material hori konpartitzereakoan arazoak eduki ditzakegu eta berriro ere lehenengo puntura bueltatzen gara, zeinetan ez dugun materialik aurkitzen. Hau ekiditeko material askea erabiltzeko aukera daukagu; hau da, berrerabiltzeko eta moldatzeko aukera ematen digun materiala. Badaude lizentzia ezberdinak, horien artean creative commons dira ezagunenak. Gainera ez dugu ahaztu behar ikasleen gaitasunak lantzerakoan, curriculumean azlatzen den gaia dela lizentzien asuntoa. Material hau bilatzea ez da oso zaila eta zenbait aukera azalduko ditut hemen: Google Google bilatzaileak badu aukera bakarrik mota honetako materiala bilatzeko. Horretarako goiko eskubiko horzdun gurpilean klikatu eta bilaketa aur…\nMoodle 3.0 kalean da\nAzken urteotan ia ikastetxe guztietan darabilgkigun plataforma da moodle. Gaur bere hirugarren bertsioa kaleratu dute.\nMoodle.org en argitaratu dutenez ez dakar aldaketa radikalik baina bai hobekuntza mordo bat. Agian ez da eskola batean inplantatzeko bertsiorik egokiena normalean bertsio berriak "pulitu" gabe egoten direlako baina saltseatzen hasteko instalatzea ez legoke gaizki.\nBehean uzten dudan bideoan ikus ditzakezue aldaketa nagusienak.\nIkusitakoaren arabera ez dira aldaketa sakonak baina ematen du Moodle 3.1 eta 3.2 bertsioek ekarriko dituztela. Honela, 3.1ak konpetentzietan oinarritutako hezkuntza izango du izpide. Gainera moodle cloud garatzen ari da ere (zuzenean lainoan dagoen moodlea da, instalatu beharrik ez dagoena).\nEmaten du moodlek etorkizun oparoa duela.\nCODE.org Euskaraz %100\nazaroa 09, 2015\nAsteburuan, eta donostiako informatika fakultatean UEUk antolatutako IEB2015Informatikari Euskaldunen X. Bilkuraren barruan, code.org euskaratzeko maratoia egin zuten.\nHan bildutakoek egindako lanari esker code.org %100ean euskaratuta dago. Orain euskaratutako hori onartzea bakarrik falta da. Informazio gehiago hemen daukazue: http://www.diariovasco.com/sociedad/201511/07/code-euskaraz-20151107174735.html\nZORIONAK han egon ziren guztiei!\nAskotan software librean ez dira aurkitzen sotware pribatiboan bezain ahaltsuak diren programak (nahiz eta hau gero eta gutxiagotan gertatzen den). 3D edizioaren kasuan aldiz badaukagu programa guztiz ahaltsu eta profesionala gure lanerako: Blender hain zuzen ere. Programa honekin 3D diseinuak, animaizoak eta jokuak egin daitezke.\nAspaldi garatzen ari diren programa da eta garapen hau zenbait pelikula irekien batera egiten ari dira. Duela gutxi Blender foundationek bere seigarrena plazaratu zuen hemen azpian ikusgai daukazuena. Honekin batera bere azken bertsioak ere argia ikusi du: 2.76.\nWindows, Mac eta Linux bertsioak daude (http://www.blender.org/) eta Ubunturen kasuan instalazio zentrotik jeitsi daiteke.\nEsan beharra dago Blender ez dela erabiltzeko programa erraza baina denborarekin bere interfazea fintzen joan dira eta gero eta intuitiboa dela esan dezakegu. DBH 4tik aurrera erabiltzeko aproposa izan daiteke. Nik ala egin dut eta emaitzak onak izan dira. Master bukaerako lana…\nGoogle Drive, Ubuntun (edo Linux Minten) muntatzea\nUbuntu eta googleren tresnak erabiltzen dugunon artean askotan faltan botatzen dugu Windowsen aspaldi existitzen den Google Driven bezeroa. Hau da, gure ordenagailuko karpeta batean Driven dugun informazioa sinkronizatzen duen programa.\nLinuxerako Googlek aspaldi esan zuen arren bertsio bat aterako zuela, ematen du gero eta urrunago dagoela aukera hori. Badaude zenbait aplikazio hori lortzen dutenak. Ezagunenak insync (nire ustez oso ondo funtzionatzen duena baina pagatu egin behar dena) eta Grive (ez dena hain erreza erabiltzen eta azkenaldian aurrerakuntza handirik eduki ez duena) dira.\nBi hauetaz gain badago beste alternatiba bat: google-drive-ocamlfuse. Kasu honetan ez da programa bezero bat sinkronizatzen dena, baizik eta beste unitate bat moduan driveko disko gogorra gure ordenagailuan muntatzen duena.\nHonek bere abantai eta desabantaiak ditu. Alde batetik gure ordenagailuan eroso atzitu ditzakegu karpetak, fitxategiak kopiatu eta gure programa gustokoenekin lan egin. Beste alde,…\nekaina 05, 2015\nBaratzen ureztatze sistemari azken ukituak ematen ari gara. Arduinoaren muntaketa txukundu eta programa fintzen ibili gara.\nPonpadun sistemak nahiko ondo funtzionatu die ikasleei eta badaude ere ponparik gabe saiatzen dabiltzanak (PBLetan aniztasuna ere nabari da). Azken hauek, errele baten bidez atexka bat ireki eta isten dute ura pasatzen uzteko.\nHurrengo astean azken aurkezpena egingo dute Agenda 21 taldekoen aurrean. Hemen uzten ditut azken argazki batzuk aurrerapenak ikus ditzazuen.\nMoodlerekin talde-lana eta PBLak ebaluatzea\nAzken aldian PBL siglak asko entzuten dira hezkuntzaren munduan. PBL (Problem based learning) metodologia, ikasle talde bati arazo bat planteatzean, eta arazo hori autonomiaz (irakaslearen laguntzarekin) konpontzean datza oro har esanda.\nAskotan, arazoa proiektu hauek ebaluatzea izaten da. Errubrikak horretarako oso baliagarriak diren arren, taldekideen arteko ebaluaketa bat egitea (koebaluaketa deritzona) oso interesgarria izan daiteke.\nTalde lanak moodleren bitartez ebalua daitezke beste edozein lan ebaluatzen den moduan. Baina gaurko honetan talde lana, taldekideen artean ebaluatzeko tresna bat aurkeztuko dizuet.\nNik erabiltzen dudan tresna Moodlek dakarren inkesta jarduera mota da. Informazio oso baliagarria biltzea ahalbidetzeaz gain oso erraz esportatu eta inportatu daitezke galderak. Horrela, lan-taldeko lana ebaluatzeko txantiloia diseinatu, eta behin eta berriz gure proiektuetan erabili dezakegu.\nInkesta bat sortzeko. Moodleko gure kurtsoan irakasle moduan sartu, edizioa ak…\nArduinorekin aurrera goaz\nBada hilabete gutxi gora behera (oporrak tarteko) Baratza 2.0 proiektua aurkeztu nizuela; ikasleekin arduino erabiltzeko (beste gauza batzuen artean) proiektua.\nAste hauetan zehar proiektuaren diseinuaz gain Arduinorekin "jolasten" ibili gara. Momentuz esan daiteke esperientzia oso positiboa dela. Ikasleak gustora ibili dira eta proposatutako ariketak aurrera eraman dituzte. Arduino eta S4A martxan jarri dituzte eta gero serbomotorrekin lanean egon dira.\nHaien aurrerapenak azaltzeko talde bakoitzak blog bana ireki du eta hemen uzten dizkizuet estekak informazio gehiago nahi izanez gero.\nhttp://ikasleadbh4.blogspot.com.es/- 1. Taldea http://lamacetaregablelosguays.blogspot.com.es/ 2. Taldea http://baratzelektronikoa.blogspot.com.es/ 3. Taldea http://baratzaautomatikoa.blogspot.com.es/ 4. Taldea Bestalde, lana zentralizatu eta partekatzeko Moodle erabiltzen ari gara. Forma ematen bukatzean moodle kurtsoetan gehituko dut.\nOporretatik bueltan berriro ere martxan jarri gara.\nHurrengo bi hilabeteetan zehar KE eskolak aukera programaren barruan antolatutako "Hezkuntzako ikasketa eta teknologian aditua" ikastaroa egiten ibiliko naiz.\nHurrengo sarreretan ikasitakoaren berri emango dut blogaren bitartez.\nmartxoa 23, 2015\nLehengo astan Euskadi Irratiko abildua saiorako elkarrizketa egin zidaten. Hemen uzten dizuet:\nAzkeneko hiruilabetean DBH4ko ikasleekin Arduino erabiliko dugu egindako froga guztiak eta gero. Informatika eta teknologiako klaseak baliatuz proiektu bat eraman beharko dute aurrera: 2.0 Baratza.\nOraindik bakarrik aurkezpena egin zaie eta horretarako PowToon erabili nuen, oso tresna interesgarria. Hemen uzten dut nik egindako aurkezpena eta proiektua aurrera doan heinean joango naiz kontatzen.\nAste honetan eskolan errutinarekin puskatu eta proiektuen astea aurrera eraman dugu DBHn. Astean zehar ez da egon ez ikasgaien ordutegi finkorik, ez espazio finkorik lan egiteko. Ikasleek bere inguruan zeuzkaten errekurtsoak erabili dituzte proiektuak aurrera eramateko. Proiektuetan oinarritutako ikasketari buruzko WIkipediako informazioa hemen.\nNire kasuan gehienbat DBH 2 taldekoekin egon naiz "Ternuara Goaz!" proiektua aurrera eramaten. Bertan teknologia eta informatikako gaitasunak jorratu ditugulako, baina baita historia edo plastikakoak ere.\nProiektuaren helburua dokumental bat egitea zen. Bertan euskaldunak Ternuan zuten presentzia eta txalupak nola egin behar zituzten azaldu behar zuten. Horretarako bidean maketa bat egin zuten, bideoa muntatu, informazioa bildu...\nBukatzeko Albaolara joan ginen San Juan ontziaren erreplika nola egiten ari diren ikusteko.\nEsperientzia oso interesgarria izan da eta ikasleak oso motibatuta egon dira aste osoan zehar. Poiektuan asko inpl…\nArduino S4A eta serboak\nBehin arduino aurreko postetan azaldu moduan, martxan jarrita neukala, zerbait pixkat interesgarriago egitea proposatu nion nire buruari.\nHorretarako zenbait elementu erosi nituen "trasteatzen hasteko". Alde batetik "kit" moduko bat, kable, konektore, LED diodo, potentziometro, protoboard bat, ... zeuzkana.\nBestalde 4 serbo edo motore berezi (motore hauek hiru sarrera dituzte, bi argindarrerako eta hirugarrena posizioa emateko).\nGuztiaren balioa 20$ ingurukoa. Eskola batentzako nahiko gastu txikia esan genezakeena.\nIkasleekin egokiena komentatu bezala S4A erabiltzea zela uste nuen eta horrekin jarraituko dut momentuz (ez dakit noraino emango duen).\nFroga honetan serbo bat arduinorekin konektatu eta programa sinple batekin serbo hori hiru posiziotan kokatuko dut (0, 90 eta 180 gradutan).\nLehenik eta behin serboa arduinorekin konektatu behar da. Horretarako protoboard konexio plaka erabiliko delarik. Plaka hauek oso baliagarriak dira konexioak egiteko, ezer soldatu …\notsaila 04, 2015\nBeti iruditu zait Libreofficek itxura profesionalagoa behar zuela. Egia da betiko lanak egiteko nahikoa eta soberan daukagula suite honekin baina gauza asko begietatik sartzen dira eta orain arte behintzat ez zitzaidan iruditzen hori lortzen zenik. Hona hemen azken urteotako itxura (Openoffficetik eratorria zena).\nAzken 4.4 bertsioan zenbait tresna interesgarri gehitu dira zentzu honetan eta azken bertsioetarako sortu zen sifr ikono paketea gehituta itxura profesionala lortuko dugu.\nLehenik eta behin ubuntuko repositorioetan oraindik ez dagoen libreoffice 4.4ren repositorioak gehitko ditugu. Horretarako terminalean honako hiru aginduak gehituko ditugu:\nsudo add-apt-repository ppa:libreoffice/libreoffice-4-4 sudo apt-get update sudo apt-get install libreoffice\nBadaukagu iada 4.4 bertsioa instalatuta. Bertsio honek eskubian tresnen panel bat gehitzen du. Bertan aukerak modu zuzenagoan aukeratu ditzakegu.\nOrain lehen esan dugun moduan sifr ikono paketea instalatuko dugu. Horretarako lehe…\nArduino eta Scratch\notsaila 02, 2015\nIkasleekin Arduino erabiltzea lehenengo momentu batean behintzat pixka bat deserosoa izan daiteke. Programazio lengoai bat horrela aurkeztea agian ez da egokiena. Nire klaseetan CODE.org edo Scratchen agertzen diren blokeen bidezko programazioa erabiltzen dut (informazio gehiago Alexander Gabilondoren blogean topatu dezakezue). Horregatik Arduino kontrolatzeko Scratchen bertsioa (S4A) instalatzea egokiena zela iruditu zitzaidan.\nBetiko moduan Ubuntu 14.04 gainean egingo dut instalazioa baina badaude bertsioak ere Windows eta MACerako. Hona hemen programa instalatzeko eta Arduinorekin konektatzeko jarraitu beharreko pausoak:\n1. Lehenik eta behin programa deskargatu behar dugu. Horretarako http://s4a.cat/ web orrian sartu eta bertan Downloads atalean dagokizun sistemaren estekan klik egin. Nire kasuan Linux (Debian) bertsioa.\n2. Gainean klik eginez edozein deb pakete moduan instalatzen da Ubuntu software zentroarekin.\n3. Programa irekitzean Scratch ezagutzen duzuenontzat itxura berdina…\nGoogle Drive, Ubuntun (edo Linux Minten) muntatzea...\nIKASTAROA: Hezkuntzako ikasketa eta teknologian ad...


Cruzalegui, Juan Leon - Auñamendi Eusko Entziklopedia\nCruzalegui, Juan Leon\nMargolari bizkaitar hau Mundakan jaio zen 1895eko abenduaren 26an.\nIngalaterran egin zituen ikasketak, eta lehenengo marrazketa eskolak Catholic Institute de Liverpool Institutuan jaso zituen. Jaioterrira itzuli zen, eta Bilbon eta Madrilen jarraitu zituen ikasketak.\nHizlari bikaina zen, entretenigarria, interesgarria eta argia, eta, horregatik, entzulegoak atsegin handiz entzuten zion. Arte kritikari eta literatura idazle gisa, pintura eta letra zaleen artean ospea hartu zuen. Hainbat aldizkaritan argitaratu zituen literatura lanak, batez ere euskal argitalpenetan. Bizkaiko hiriburuan, euskal artista gazteez osatutako taldea sortu zuen, Union Arte izenekoa, eta elkarteak 1933an erakusketa kolektiboa antolatu zuen, gazteei ateak ixten zizkien goi hierarkiaren aurkako protesta egiteko.\nGerra zibila lehertu zenean, Argentinako Errepublikara abiatu zen, eta kultura-jarduera garrantzitsuak aurrera eraman zituen, euskal artearen alde. Buenos Airesetik Frantziara joan zen, arrazoi artistikoak zirela eta. Parisen denboraldi bat igaro ostean, Buenos Airesera bueltatu zen berriro, euskal artea defendatzen jarraitzeko. Erakusketa kolektiboak eta indibidualak egin zituen. 1950ean, arrakasta lortu zuen Buenos Aireseko Riel Galerian, euskal paisaien erakusketarekin. 1952an, Buenos Aireseko Laurak Bat Euskal Etxearen 75. urtemuga ospatzeko, euskal margolarien erakusketa aparta antolatu zuen. Bertan, euskal artearen egilerik garrantzitsuenak bildu zituen, eta esan daiteke, azken berrogeita hamar urteetako proiekzioa gauzatu zuela. Erakusketak arrakasta handia lortu zuen, kritikaren eta publikoaren aldetik.\nMar de Platan bizi izandako denboran, askotan egin zituen erakusketak Mauricio Flores Kaperotxipiren etxeko Euskal Margolarien Erakusketa Iraunkorraren aretoan. Hego Amerikako herrialdeetan erakusketak egin zituen, eta hizlari, kritikari eta idazle lanetan aritu zen. Horrez gain, hainbat aldizkaritan eta argitalpenetan lankidetzan aritu zen.\n1977ko irailaren 21ean, Buenos Aireseko Laurak Bat zentroan, "Pintura Vasca" hitzaldia eman zuen, Ameriketako Institutuak Euskal Etxearen Mendeurrena ospatzeko antolatu zituen kultura ekitaldien barnean. Idatziak edo kapituluak (15) Buenos Aireseko Euskal Ikasketen Institutu Amerikarraren Aldizkarian argitaratu ziren: 1978. urtean, 113, 114 eta 115; 1979an, 116, 117,118 eta 119; 1980an, 120, 121, 122, 123, 124, 125, 126 eta 127 eta 1982an, 128, 129, 130, 131 eta 132 ondorioa. Une horretan, 82 urte zituen.\nHitzalditik ateratako testu batean honela dio Cruzaleguik:\n"Gerra madarikatuak gure herritik kanporatu gintuen eta moztutako bizitza berreraikitzeko aukera eman ziguten Ameriketako herrialdeetara erbesteratu ginen. Jakina, horrelako aldaketa batek artistaren ikuspegia eta balio plastikoak hankaz gora jartzen ditu. Izan ere, artista, plastiko, idazle edo musikari orok inork ez bezala behar du ikusten duena, hizpide duena, entzuten duena."\nEkitaldi horren ostean, arrastoa galdu zioten.\n1987an, "Los Guernicas de Arteta y Picasso" artikulua argitaratu zuen Muga aldizkariaren, 60-61 alean (56 orrialdetik 63 orrialdera).


Tximintx elkartearen bloga - Maiatza 2011\n2011-05-31\t23:06:22, Atalak: Berbalagun Berbalagun agenda. EKAINA\n3 erantzun\t2011-05-27\t15:09:10, Atalak: Tximintx, Berbalagun Bedarrak ezagutzeko aukera ederra\nErantzun 1\t15:06:13, Atalak: Kukuke antzerki eskola Kukukeren emanaldia\nErantzun\t2011-05-25\t11:27:01, Atalak: Tximintx Kamiseta zoragarriakkk\nTximintxek 2011ko Derioko jaietan kamiseta berriak egin zituen. Baina baditugu horietako asko oraindik ere. Taila guztietakoak ditugu, umeen kamisetetatik XXLraino. Kamisetaren bat gura izanez gero, gurekin harremanetan jartzea baino ez duzue (tximintx[abildua]gmail.com).\tZabaldu•Bildu•Twitter•\tPermalink-a\n3 erantzun\t2011-05-19\t09:10:30, Atalak: Tximintx Neuk ere euskarazko hedabideak behar ditut\nHedabide euskaldunek kanpaina hasi dute, neuk ere euskarazko hedabideak behar ditut izenekoa. Tximintxek ere bat egiten du. Geuk be euskarazko hedabideak behar doguz-eta.\tZabaldu•Bildu•Twitter•\tPermalink-a\nErantzun\t2011-05-17\t09:56:42, Atalak: Tximintx, Berbalagun Ekainaren 4an Mintza eguna Elizondon\nUrtero legez, Euskal Herri osoko berbalagunak, mintzalagunak, solaslagunak, elelagunak, mintzakideak batuko dira. Oraingoan ekainaren 4an, Nafarroan, Elizondon. Deriotik (eta Txorierritik) izena emateko aukera dago, Berbalagunaren bidez. Zabaldu•Bildu•Twitter•\tPermalink-a\nErantzun\t2011-05-16\t23:26:32, Atalak: Tximintx Tximintxen aldeko zozketa\n1. saria: 676 (Bertako produktuen otzara) 2. saria: 398 (Taberna bonoa) 3. saria: 526 (Tximintx kamiseta) Zorionak saridunei!\tZabaldu•Bildu•Twitter•\tPermalink-a\n4 erantzun\t2011-05-10\t13:02:16, Atalak: Tximintx Tximintx San Isidrotan\nErantzun\t:: Hurrengo orrialdea >>\tTximintx elkartearen bloga


"Ezin duzu hizkuntza bat biziberritu ikuspegi monoglota batekin" - Gasteiz - Alea.eus\n"Ezin duzu hizkuntza bat biziberritu ikuspegi monoglota batekin"\nRuben Sanchez Bakaikoa 2021-06-05 08:00\nBeñat Garaio, soziolinguista. Doktoretza amaitzen ari da orain. Etapa bat ere bai. Izan ere, besteak beste, Hitz Adina Mintzo hizkuntza gutxituak ezagutzeko egitasmoa atzean utzi du.\nEztul erasoekin hasi du elkarrizketa Beñat Garaiok (Gasteiz, 1990); hala dabil duela urtebete Covida izan zuenez gero, usaimen eta dastamen gutxi izateaz gainera. Ekimentsu segitzen du, halere: hizkuntza gutxituen biziberritzea eta euren arteko lankidetza sustatzea du pasio.\nSoziolinguista zara. Noiz egin zizun 'klik' euskarak?\nMagisteritzako azken urtea AEBetan egin nuen Idahon; hango ikastolan egin nituen praktikak, eta hango euskaldunek egiten zuten ahaleginarekin liluraturik, zerbait mugitu zitzaidan.\nEtxean euskaraz egiten zenuten?\nBai, anaiak eta biok betidanik egin dugu euskaraz etxean bi gurasoekin; ama goierritarra dugu eta aita Urduñakoa, euskaldun berria. Ikasbidean, gelako zortzi bat lagunek ere euskaraz egin dugu haurtzarotik gaur arte.\nHaurtzaindegian esaten zuten mutil hau bertsolaria izango da. Azkenean ia 26 urterekin hasi nintzen bertso eskolan.\nGurasoek euskaraz egiteaz gain, hizkuntza eta kulturaren aldeko jarrera transmititu zizueten?\nBai, bidaiak Euskal Herrian zehar, euskararen aldeko festak, mendi taldea... Ama Goierrikoa izanda, bagenuen harremana euskaraz bizi zen eskualde batekin. Guretzat oso indartsua izaten zen, esango nuke 12 urtera arte goierritarrez egiten genuela anaiak eta biok, gero ama batuan hasi zen, eta geu ere bai. Orain herrira joatean saiatzen gara goierritarrez, eta esaten digute "nabaritzen zaizue ez zaretela hemengoak". Amak ikastolan bertso eskola bultzatu zuen anaia eta biok apuntatu gintezen, eta esan genion "ama, bertsoak ke rollo!", eta ez ginen apuntatu. Min hartuko zuen; badago bideo bat nirea, lau urterekin, Manex anaia bazkaltzen eta ni Txoriak eta txoriburuak doinuarekin bertso bat kantatzen, oso txarra, baina bertso bat zen. Haurtzaindegian esaten zuten mutil hau bertsolaria izango da. Azkenean ia 26 urterekin hasi nintzen bertso eskolan.\nSoziolinguistika Klusterrean ikerlari hasi zara.\nGasteizko Udalean Adinekoen Erorketak Ekiditeko Programaren arduraduna izan nintzen bost urtez: goizez ariketa fisikoak egin eta arratsaldez hitzaldiak. Lan finkoa zen eta maite nuen, baina hizkuntza gutxituak eta soziolinguistika areago maite nituen, eta utzi nuen. Ingurukoek zorotzat hartu ninduten. Geroztik, sei urte eder baino oso prekario joan dira, eta orain lortu dut lan hau. Klusterra 2004an sortu zen; erakunde autonomo bat da, euskararen biziberritzearen ikergune nagusia, bokazio independentea eta nazionala du. Bederatzi langile gara guztira, ni gipuzkoarra ez den lehena, bueno, Iñaki Martinez de Luna izan da alma materretako bat, eta arabarra da.\nUdaleko lana uztean zer egin zenuen?\nUdalean lanean aritu bitartean, soziolinguistikan hainbat lan egiten hasia nintzen, haietako bat gatazka politikoak euskaran izandako eraginaren azterketa. Abiapuntua PPren espainolismo linguistikoaren gaineko lan bat izan zen, asko gozatu nuena. Gero, euskal gatazkaren harira, aztertu nahi izan nituen euskararen gaineko ideologia linguistikoak, eta Eusko Ikaskuntzak urtebeteko lana eskaini zidan E5 izeneko proiektu mamitsu batean: Euskararen etorkizuneko eszenarioak elkarrekin eraikitzen. Euskalgintza apalaldi batean zegoela eta, helburua zen diagnostiko baikor bat eginez nolako euskararen komunitatea nahiko genukeen irudikatzea.\nAzken urteetan ekimen askoren atzean ibili zara, besteak beste, Hitz Adina Mintzo programarekin.\nLondresen, Hizkuntza gutxituen biziberritzearen masterra egiten ari nintzela, Oihanederrekoek esan zidaten hizkuntza gutxituekin zerbait egin nahi zutela. Sei ikasturtetan 42 hitzaldi izan ditugu, 43 hizkuntza ezberdin eta 60 hizlari; hizkuntza gutxituen egoera Gasteizera eta Euskal Herrira hurbiltzeko asmoz. Familia eta egoera ezberdinetako hizkuntzak izan dira. Euskal Herriko beste hizkuntza gutxituak sartzeari garrantzi berezia eman diogu: erromintxela, gaskoiera, zeinu hizkuntza, eta Anhitzak-en bidez, azken urtetan iritsitakoak. Harritzen nau Euskal Herrian gure beste hizkuntzekiko hainbesteko indiferentzia izateak.\nEta Udalari proposatu zenion Gasteizko hizkuntzen mapa egitea.\nBai, azkenean ez genuen osatu, baina Anhitzak behintzat sortu zen, eta 2016an zurekin batera dinamizatzen aritu nintzen. Esperientzia bikaina.\nEuskarak rol zentrala izan behar du, nazionala, kohesionatzailea, baina besteak ere gureak dira.\nZer potentzialitate ditu hizkuntz komunitateen arteko harremanak?\nEzin duzu hizkuntza bat biziberritu hizkuntzak zapaltzen dituen ideologia berdinarekin, ikuspegi monoglota batekin, "nazio bat=hizkuntza bat" horrekin. Euskal Herria lehen ere anitza zen eta orain are anitzagoa, gakoa da hori nola saretzen dugun. Hizkuntzen biziberritzea errazago egingo dugu indarrak baturik. Bestalde, elkarbizitza eta kohesio aldetik ere hori da egokiena, ezta? Proiektu komun bat eraikitzea, non denok maitatuak eta baloratuak sentitzen garen, non hizkuntzak gure parte garrantzitsua diren. Ezin dugu sortu ikuspegi bat non esaten dugun "gaztelaniak, frantsesak eta beste hizkuntzek espazioa jaten digute, guk euskara bultzatu behar dugu soilik". Bultzatzeko hizkuntza gehiago daude, eta indar metaketa horietan irabaziko dugu, ez modu isolatuan. Euskarak rol zentrala izan behar du, nazionala, kohesionatzailea, baina besteak ere gureak dira.\nMunduari gagozkiola, hizkuntza gutxituen artean zer botatzen duzu faltan?\nMundu mailan premia handia dago oraindik hizkuntza gutxituen arteko lankidetza eta konplizitatean, zorionez Garabidek edo Unesco katedrak lan handia egin badute ere. Londresera horregatik joan nintzen, ezagutu nahi nituen beste hizkuntza komunitate batzuetako ikerlari eta aktibistak; Hitz Adina Mintzo edo Higa ere lankidetzarako asmo berdinetik datoz.\nZer da Higa?\nHizkuntza gutxituetako hiztun gazteen topaketa, mundu mailako ekimen bat da.\nBaina non jaio zen?\nGasteizen mundu mailako zerbait azkenean!\nBai, bai, nik dakidala mundu mailan bakarra den ekimena da. Hitz Adina Mintzo bezalako ekimenik ere ez da egon mundu mailan inon. Cambridgen antzeko zerbait egin zuten, baina ez formatu bera, kanpoan jende asko txunditu da. "Guri bururatu ere ez zitzaigukeen egingo eta zuek arrakastaz eraman duzue aurrera. Zenbat urtez? Zenbat hizkuntza?". Eta berdin Higa-rekin, bi ekimen xume dira, baina oso potenteak. Ez dakit Gasteizen kontzientzia berezi bat dagoen, baina Gasteizen badago mugimendu bat eta Udaleko Euskara zerbitzuan ere badago jendea kontzientzia hori daukana, baliabideak jartzeko prest egon dena.\nHiga-ra itzul gaitezen.\n2011n egin zen lehen edizioa, ni AEBetan nengoen eta irakurri nuenean pentsatu: "Ostra, nik horretan parte hartu nahiko nuke!". 2018an, bigarren ediziorako, nirekin jarri ziren harremanetan Higa zuzentzeko: 35 hizkuntza komunitate ezberdinetako 70 gazte etorri ziren lau egunez. Goizez formakuntzak, arratsaldez ekitaldi kulturalak eta gauez parrandak, hiper motibatuta. 2020an bigarren edizio handiago bat egin behar genuen, ekimena babesteko erakunde gehiago sarturik... Pandemiagatik, azkenean, e-GA egingo dugu: lehiaketa bat bideratu dugu, non parte-hartzaileek beste hizkuntz komunitate bateko kide batekin hizkuntza biziberritzearen inguruko proiektu bat aurkeztu behar duten; modu horretan beti bilatu izan dugun saretzea bultzatu nahi dugu. Ekainaren 11n, topaketa bat prestatu dugu streaming bidez ere jarraitu ahalko dena: olerki emanaldia, Kike Amonarrizen hitzaldia, lehiaketaren sari banaketa, Ibil Bedi-ren kontzertua... Proiektu lehiaketaren ideia Euskarabenturatik dator.\nZure beste proiektu kuttunetako bat.\nSortzaileetako bat naiz bai. 2015ean Boiseko Jaialdiaren ostean egindako road-trip batean izan genuen ideia, oso kotxe bidaia luzeak egin behar izaten genituen kar, kar. Lehengoarekin lotuz, Euskarabenturak ere lotura handia du Gasteizekin, bederatzi sortzailetatik lau gasteiztarrak gara, lehen bilerak hemen egin ziren... Asko kostatu zitzaigun erakundeen babesa eta dirua lortzea, baina azkenean 2018an egin genuen lehen espedizioa: 100 gazte Euskal Herri osoan zehar oinez. Izugarria izan zen haietako askoren hizkuntz ohitura eta jarreretan zer eragin izan zuen ikustea, eta, oro har, espedizioan egon ginen guztiongan utzitako aztarna. 2018a ikaragarria izan zen, Higa ere orduan... Hunkitzen naiz oroitzean. Inpaktua sortzen ari zarela ikusten duzunean oso sentsazio polita da, maila pertsonalean kostu handia izan bazuen ere.\nKlusterreko lana nola irudikatzen duzu?\nOso gustura nago, nire ametsetako lana izateaz gain behar nuelako egonkortasun profesional eta ekonomikoa. Lanari dagokionez, oso proiektu interesgarriak daude, beraz, nire alderdi ekintzailea ere gauzatzea espero dut. Une honetan, besteak beste, BAT Soziolinguistika Aldizkarian ari naiz, Uemako udalerrietan umeen hizkuntza-ohiturak aztertzen eta Osakidetzako profesionalen artean euskara gehiago erabili dezaten lanean.\nEta aisialdian bertsotan.\nHiru ezezagunek hasi genuen bertso eskola Iñaki Viñasprerekin, lagun min egin eta konturatzerako kuadrilla artekoan kantatzen ari ginen finalerdietan. Whatsappeko mezuak bertsotan bidaltzen genizkion elkarri eta gustura elkartzen gara ahal dugunean. Katalunian bizi nintzenean ere glosa talde batean hasi nintzen, lagun pila bat egin nituen han eta sei plaza katalanez! Malerrekan bizitzen egon nintzenean ere berdin, lagun bikainak egin nituen. Asko eman dit bertsoak.\nKatalunia eta Euskal Herria. Zer alde dago soziolinguistikatik begiratuta?\nEzagutza eta erabileran aldea dago eta talde-aktibismo handia dute: adibidez, eskola publiko segregatu batean katalanez egiten duten familiak falta direla ohartu, eta bertan sartzen dira. Glosaren kasuan, Arabako bertsolaritza informala eta giro oso onekoa da, eta hangoa bi pausu harago doa, toki bat non katalanez gutxi jakinik ere ongi etorria zaren; oraintsu berreskuratzen ari dira, eskualdez eskualde bildu dituzte doinuak, eta Herrialde Katalanetan zehar ari dira saretzen. Horrez gain, kultur aukera oso zabala dute, ia dena dute katalanez eskura!


info7 | Lantalan\nGureaz blai: bigarren denboraldia abian\nAsteazkena, 2013ko urriaren 23a\nGureaz blai irratsaioak bigarren denboraldia hasi du orain dela gutxi. Aurrekoan 34 saio aireratu zituen Info7 irratiak (guztiak batu ditugu lantalan webgunean bertan), eta oraingoan momentuz hiru saio aireratu ditu Info7 irratiak (lantalanen ere entzungai daude).\nBaina bigarren denboraldi honetan berritasunak dakartza irratsaioak. Saiatuko dira hilean behin pertsonaia ezagun bati elkarrizketa egiten bere hizkuntza portaeraz hitz egiteko eta hilean beste behin gai jakin bati buruzko elkarrizketa: hizkuntza ekologia, soziolinguistika, euskara eta gure egoera emozionala… Hizneteko hainbat egitasmori buruz ere hitz egin nahi dute; jendeak euskarari buruz, bere erabilerari buruz eta egoerari buruz egindako ikerketa lanetan ateratakoak komentatu nahi dituzte.\nHorrez gain, jakina, lehen denboraldiko ildo beretik jarraituko dute: egoera arruntetan izaten ditugun hizkuntza gatazka txikiei konponbidea bilatzen.


Rehabla diseinatzen eta garatzen parte hartu dugu\n2020 Ots 28\nEskerrak eman nahi dizkiegu RealiZe, Gogoa Mobility eta Euskadiko Zeramika Zeramiko Elkarteen Federazioari (FEATECE), haren diseinua eta garapena fidatu gaituztelako. Rehabla proiektua loturaren erronka izan da, logopedetarako plataforma erabilgarri bat eta oso intuitiboa pazienteentzat diseinatu behar genuen. Pozik gaude emaitzarekin, pazienteek etxetik ariketak praktitatu eta egiteko panela bat daukate. Pazienteek grabatzen dituzten audioak, berriz, Vicomtech-ek egindako hizketaren prozesamendu automatikora bidaltzen dira (adimen artifiziala). Jasotako datuak grafiko bihurtzen ditugu, logopedek pazientearen bilakaera ebaluatu eta ikus dezaten. Gainera, Gogoak eta Realizek, plataforma oso eduki erabilgarriaz bete dute. Pazienteek praktikatzeko, 2D-ko animazio grafikoak eta eredu birutualak dituzte.\nKomunikabideetan argitaratutako albistea:\nAdimen artifiziala, mintzamena eta hizkuntzaren patologiak zuzentzeko (eta birgaitzeko)… SPRI Taldea\nUna firma bilbaína desarrolla una aplicación para corregir y rehabilitar patologías del habla o del lenguaje La Vanguardia\nLas patologías relacionadas con el habla tienen solución gracias a la IA, InnovaSpain.\nDiagnostikoa egiteko eta mintzamena birgaitzeko zerbitzu pertsonalizatua Vicomtech\nInteligencia Artificial para recuperar el habla en pacientes con Daño Cerebral Adquirido Vozpopuli


Auzoko jaia maiatzaren 23an Eskoriatzan - Topagunea | Euskaltzaleen Topagunea\nAuzoko jaia maiatzaren 23an Eskoriatzan\nEuskaltzaleen Topagunea - 15/05/14\nAniztasuna kontuan hartuta euskaraz bizitzeko aldarrikapena egingo dute beste behin ere Auzokoko kideek. Eskoriatzan elkartuko dira Auzoko egitasmoa martxan duten herrietako kideak. Dagoeneko bigarren urtez antolatu den jai honetarako zita maiatzaren 23an izango da.\n11:30ean hasita, jatorri eta hizkuntza aniztasuna oinarri izango dituen egitaraua prestatu dute. Lehenik ekitaldi txiki bat egingo dute herriko plazan, ondoren herritarrak Auzokoko saioetan burutzen dituzten dinamikak ezagutu eta horietan parte hartzera animatzeko. Haurrek munduko jolas eta eskulan tailerrekin gozatzeko aukera izango dute bitartean.\nGuztientzat, jatorri ezberdinetako janaria probatzeko aukera egongo da eguerdi partean, munduko plaza dantzen saio batekin amaitzeko. Topaguneak eta Eskoriatzako udalak antolatuta, aniztasunaren jai honetan parte hartzera gonbidatu nahi dira herritarrak.


Szenatokiak "Txapeldun" obra estreinatuko du - 54. Durangoko Azoka - Kulturaren Plaza\nHain zuzen ere, azken estreinaldi hori Szenatokiaren egitarauaren baitan egingo dute: "Txapeldun" ikuskizuna, Organik Dantza Taldearen eta Kepa Junkera musikariaren artean prestatutakoa. Abenduaren 8an izango da, astelehenean, 19:00etan, Durangoko Azokaren azken egunean eta Szenatokiaren azokako azken ekitaldian.\nEneko Balerdi interpreteak eta Kepa Junkera konpositoreak lan honetarako sorturiko musikak Txapeldun baten hainbat bizipen erakusten dute. Garaipen momentuez hitz egiten du obrak, baina baita bakardadeaz, presioaz, beldurraz eta hauskortasunaz ere.\nOrganik dantza taldeak bere marka bereizgarria txertatuko dio: mugimendua ardatz, haren gainean eraikiko du istorioa, propio sortutako musikarekin eta testu bitxi eta umoretsuekin.\nKontzeptua: Eneko Balerdi, Natalia Monge\nZuzendaritza artistikoa: Natalia Monge\nDramaturgia: El Pont Flotant\nInterpretea: Eneko Balerdi\nJatorrizko musika eta musikaria: Kepa Junkera\nBideo sorkuntza: Marc Cano


Sopelako Udala - Sopelako bizilagun bat ikertua Aimar del Pozoren kausari bideratutako itsulapiko solidario bat osteagatik\nZu hemen zaude: Hasiera Albisteak Sopelako bizilagun bat ikertua Aimar del Pozoren kausari bideratutako itsulapiko solidario bat osteagatik\nSopelako Udaltzaingoak bizilagun bat ikertzen ari da udalerriko komertzio batetik Aimar del Pozo kausa solidariora bideratutako itsulapiko solidario bat ostea egotzita. Aimarrek tetraparexia du, elbarritasun zerebralak sorrarazten duen gaixotasuna da eta errehabilitazio prozesua oso garestia da.\nIkerketa, dendariak ezarritako salaketaren ostean jarri zen martxan. Dendariak bere lokalean zeukan itsulapikoa eta 2017ko urtarrilaren 18an bere falta sumatu zuen. Segurtasun kameren irudiak aztertzean Udaltzaingoak ekintzen ustezko autorea identifikatu zuen eta jada, auzitaratua izan da Epaiketa Azkar egiteko.\n76 urteko gizona antzeko delitu batengatik inputatua izan zen 2014. urtean, Getxon.


Gatikako Udala - Euskararen Batzordea\nAEK-k, Gatikako Udalak eta UEMAk, herriko euskerari bizia emoteko, EUSKARAREN BATZORDEA eratuko dau. Hau da, gure hizkuntzaren alde herrian behar egingo dauen pertsona taldea.\nAspaldiko urteetan, Euskadi mailan euskaldunen kopurua handitu egin da. Baina historikoki euskaldunak izan diren herrietan, aldiz, euskerak atzera egin dau. Gatikan, adibidez, argi ikusten da joera datu estatistikoetan.\nEzagutza %88,70 %77,40 %71,20\nLehen hizkuntza %83,00 %67,40 %52,80\nEtzeko hizkuntza %75,10 %57,10 %37,20\nBestalde, 2017ko UEMAren datu soziolinguistikoen arabera euskeraren erabilera herrian bakarrik %26koa da. Nahiz eta hizkuntza ezagutzen dan, ez da kalean erabiltzen!\nHizkuntza gure nortasunaren parte da. Hizkuntza herriaren pentsamoldearen isla da; eta era berean, hizkuntzak talde horren ohiturak, balioak, sinesmenak… belaunaldiz-belaunaldi igortzen dauz. Gainera euskerea altxor biziduna dogu. Jatorria ezezaguneko hizkuntza isolatua da. Hizkuntza erromatarrak baino zaharragoa da, eta baita Europa gehienean gaur egun berba egiten diren indoeuroparrak baino.\nBatzordearen lehenengo bilera zezeilaren 12an (astelehena) izango da, 19:00etan, liburutegian.\nBeraz, euskera maite dozuen guztiok, persona ala alkarte (AEK, alderdi politikoak, autonomoak, dendariak, elkarteak, eskola, etorriberriak, gazteak, gurasoak, herritarrak, jai batzordea, nagusiak, Udala, UEMA…) !


Athletic Club VS Real Madrid 2009-3-14 | Athletic Club’s Official Website\nAthletic Club2 : 5 Real Madrid\n2009-3-14 - 22:00\nAintzineko garaietan bezala\nAthletic Clubek 2 Real Madrilek 5Athletic Clubek 2-5 galdu du Real Madrilen aurka (Heinzek bere…\n2009ko mar. 15a\nAthletic Clubek 2 Real Madrilek 5\nAthletic Clubek 2-5 galdu du Real Madrilen aurka (Heinzek bere atean eta Llorentek; Robbenek, Heinzek, Huntelaarrek -2- eta Higuainek penaltiz) epailearen lan negargarria baldintzatu duen partidan. Bisitariak nagusi izan dira, batez ere bigarren zatian, gehiengo eta birtute guztiak aprobetxatuz, horien artean buru hotza epaileak zoratu egin duen San Mamesen. Gezurra zirudien, baina nazioarteko maila dauka honek.\nAspaldiko garaietara itzuli gara: Real Madril garaile munduko laguntza guztiekin eta istiluak zelaian eta zelaitik at. Eskerrak gure zaleriak ulertu egin duela txantxa eta taldea burubelarri sostengatzea bateragarriak direla eta ez du iskanbilarik sortu ezta objekturik jaurti Casillasen deialdia tartean egon den arren, lotsabakoa, jaso ez duen erasorik antzezteraino. Horrekin batera zeukan irudia lurretik utzi du, baina ez ei du inporta, partida desorekatzeko lagundu baldin badu gure jokalarien buru hotzaren eza tartean.\nEzin da bi eta bostekoa eztabaidatu, hor dago eta, baina badirudi europar porrotaren ostean, Real Madrilen garaipena ezinbestekotzat jotzen zela. Jakin bagenekien Real Madrilen aurka jokatzen dutenak, Barça kenduta, gonbidatuak ei direla (behin irabaziz gero Real Madrilen akatsa da eta galdu ostean sasoian dagoelaren adierazle) eta partida arlo instituzionalean ere bere eragina izango zuela.\nHala eta guztiz ere, Bernabeuk zutik dirau eta iritzi sortzaileek domekako titularra dute jada: “Barça hiru puntura” eta hor konpon Mari Antton. Inork eskatuko al du zigorraren bat epailearentzat? Guk behintzat barkamena eskatu behar dugu, joan den astean Undiano egurtu genuelako Bartzelonaren aurkako lanarengatik, baina urteko epaileari dagokion saria emango diote bere lana gaur Muñizek egin duenarekin alderatuz gero. Hori bai, hozgailua asmatu zuenak izozkailua asmatzeko aurrepausua eman zuen. Gure jokalari zein teknikariek, egia esan ala ez aktan jasotzen dena, zigorra jasoko dute, baina epaileak?\nZaila da oso partidaz berba egitea epailearen joan-etorriak aipatu barik. Arautegiari jarraituaz eta gaur zelai gainean hartutako hainbat erabakien eskutik, askozaz jokalari gutxiagorekin amaitu behar zuten talde biek. Hasi bezain pronto Lassek zaplastada eman dio Javi Martinezi eta Huntelaarrek ukalondokoa Amorebietari. Horia ala gorria, berdin izan zaio epaileari, ezebez ez baitu seinalatu. Aldiz, bosgarren minuturako Iraolak zein Koikilik txartel hori bana zeukaten eta egoerak baldintzatu du hurrengo lana, batez era esker hegaleko gizonaren kasuan.\nSasi guztien gainetik borrokan buru-belarri sartu da Athletic. Yeste izan du hasierako aukera hamargarren minutuan, baina Casillasek urrundu egin du. Ordu laurdenerako Real Madril askatuago ikusi da eta Sneijderren jaurtiketa Iraolak urrundu du. Eta Pepek Toquero bere areatik, begi bat ubelduta utziz 18. minutuan, baina epaileak bere burua ez botatzeko esan omen dio. Haserraldiak bizirik segitzen zuen eta kontraeraso azkar baten Robennek zero eta batekoa ezarri du. Gol ona, 25. minutuan errepikatzen saiatu dena, baina kanpora jaurtiz.\nHurrengo bost minutuetan iparra galdu du Athleticek baina Lopezen jaurtiketa bat, Marceloren bizkarrean jo duena, eta Yesteren ahalegina, Casillasek harrapatu duena, bizia eman diete zurigorriei. Robbenek ere lana eman dio Iraizozi . Tamalez, europar lehiaketetan faltatzat hartzen ez den bat seinalatu du epaileak, Athletic Clubek txarto egin du jokoz kanpokoa eta Heinzek sareetara buruz errematatu du. Erantzuna bapatekoa izan da: Yesteren jaurtiketa areaz kanpotik, Casillasek baloia urrundu du, David Lopezek aldaratzea kontrolatu eta erdiratu egin du eta Heinzek bere atean egin du gola. Aitzitik, pizgarria zena amaieraren atea izan da.\nCasillasek ospea zeukan: zintzoa, jatorra, arerioekiko begirunea zuena, baina gaur puntu asko galdu du. Dexente. Yeste adiskidengana zihoan gola ospatzeko, baina atezaina Yesterengana zuzendu ditu hitzak eta gorputza, tartean sartu da eta Yestek besoekin erditik kentzen saiatu da. Atezainak, aldiz, aurpegian mina hartu duela irudikatu du. Epaileak egin du gainerakoa. Gorria Yesteri eta horiak Martinez eta Ociori. Ostean, prensa aretoan hain justu ere, aurpegian kolperik ez duela hartu esan du atezainak, baina merezitako txartel gorria zela azpimarratuz.\nGrina eta adorea ipini ditu Athleticek, baina nabaria zen Real Madrilen nagusitasuna, batez ere zelai erdian eta arriskuz beteriko kontraerasoak egiten zituen Ramosen taldeak. Adibidez Sneijderrek gora jaurti du 44. minutuan, baina zurigorriek berdinketa eskuratu dute Llorentek David Lopezen erdiraketa buruz errematatu duenean Casillasen laguntza paregabearekin, beharbada konzientzia txarrak estuturik.\nAtsedenaldian Balenziaga sartu da Koikiliren ordez, zeukan zama gehiegizkoa baitzen Robben indargabetzeko. Zoritxarrez soilik bi minutuko berdinketa ikusi da San Mamesen Huntelaarrek bi eta hirukoa ezarri baitu 47. minutuan. Caparrosek Gurpegi zelairatu du David Lopezen ordez eta Pepek eskuarekin penaltia egin eta hortik gutxira Susaetak Orbaizen tokia hartu du erdialdea freskatzeko omen. Alferrik, epaileak protagonismo osoa gura zuelako. Esaterako txartel hori sinistuezina erakutsi dio Amorebietari Ion Velez aulkitik bota baino lehen.\nFutbolera itzuliz, Javi Martinezen zartakoa desbideratu du Casillasek 59.minutuan eta bi beranduago Hunteelarrek ederto amaitu du kontraeraso azkarra. Real Madrilek lasaitasunez kudeatu du Athletic Clubaren antsia eta kontraerasoz kontraeraso menderatu ditu lehoiak. Huntelaar eta Higuainek aukera garbi izan dute, baina Iraizozek zapuztu ditu biak, baina epailea ez zen asetzen eta Iraolaren penaltia seinalatu du ia amaieran. Zaleriak umorez hartu du, eskerrak, eta San Mames ixteko mehatzuari atea ireki ordez, animatzeari eta irri-mirriz hartu du dena, txantxa zelakoan.\nPrentsa aretoan Juande Ramosek epaileak emaitzarengan inolako eraginik ez duela izan azaldu du eta, beste polotik, Iraolak baieztatu du dena: “Hasiera hasieratik bagenekien zerbait egiteko dena primeran egin behar genuela”. Arrazoia omen zuen Mijatovicek duela itzuli oso bat, 19 jardunaldi, Bernabeun epailearen lan negargarria zela medio, batez ere gure aurka, Real Madrilen aurkako kanpaina abian zela. Bitartean pazientzia nagusitu behar da eta puntuak pilatu lasaitasunerako puntuak, ea Vila-realen aurka hasten garen.


ADARRAREN PUNTAN: PARADOXAK\n“Patria” liburu ospetsuaren kapitulu batean, Txato, protagonista, Real Sociedaden partidu batera doa bere semearekin, Zaragozako La Romareda estadiora. Berak ez daki ETAk laster hil egingo duela. Partidu osoan zehar bertoko zaletuak irainka ariko zaizkie etengabe: “terroristak”, “vascos hijos de puta” eta garai hartan hain ohikoak ziren antzekoak oihukatuz.\nHarluxet Hiztegi Entziklopedikoaren arabera hauxe da “paradoxa” hitzaren definizioa:\n1. Egiazko dirudienaren edo gehiengoaren ustearen kontrako ideia.\n2. Itxuraz zentzugabea edo bere buruaren kontrakoa izan arren, egia den edo izan daitekeen adierazpena; aldi berean egiazkoa eta gezurrezkoa izan daitekeen adierazpena (adib., beti gezurra esaten dut).\nBerriki Katalunian igarotako egun eder batzuetan, “paradoxa” hitza behin eta berriz dantzan aritu da nire buruan. Gironan bertoko lagun batzuekin hizketan nengoela, “Patrian” irakurritako paradoxa horretaz gogoratu nintzen. Hango lagunak independentistak egin dira azken urteotan. Besteak beste, erabiltzen diren argudioen artean, jasaten duten anti-katalanismoa dago. “Gezurra dirudien arren, Espainian katalanak gorroto gaituzte, euskaldunak baino askoz gehiago, eta ez dugu ulertzen, azken finean hemen ez da hilketarik izan” (egia esan, “apelliduen” pelikulak ikusi ostean, nahiko tratamendu ezberdina sumatu daiteke bi herrialdeen artean).\nBaina arras paradoxikoa iruditzen zait, era berean, beren ahotan -eta beste askorenetan- errepikatzen den baieztapena: “Independentzia nahi dugu, hobeto biziko garelako, gu ez gara abertzaleak”. Benetan norbait independentziaren aldekoa izan daiteke nazionalista izan gabe? Nondik dator orduan muga batzuk eta ez besteak marrazteko eskubidea? Bizimodu hobea lortzearena nahiko al da edozein komunitatek estatu bihurtzea aldarrikatu ahal dezan? Demagun Arratiako bailaran -adibidez- petrolioa aurkitzen dela. Nahikoa litzateke lortuko luketen bizi-kalitatea erreferendum bat eskatzeko?\nParadoxikoa da benetan, baita ere, runba katalanak lortu duen zabalkuntza. Gitarra espainolak eta flamenko kutsuko moldaketak, normalean gaztelaniaz eta Espainia hegoaldeko doinuaz abesturik, jaun eta jabe egin dira herriko jaietan zein zuzeneko musika eskaintzen duten tabernetan. Eta ez da arraroa oholtzan esteladak ikustea edota kantuen artean independentziaren aldeko oihuren bat entzutea. Bartzelonako 1992ko olinpiadetan Los Manolos taldeak eta Peretek estilo hau munduratu zutenetik Kataluniaren nolabaiteko marka bilakatu da. Izan ere, askoz errazagoa da runba entzutea, sardana baino.\nBaina Bartzelonako adiskideak, aldiz, langile-auzokoak -La Prosperitat, Nou Barris barrutian- Euskal Rock Erradikaleko kontzertuak antolatzen zituztenetik ezagutzen ditut eta hauek, erreferendumaren aldekoak badira ere, ez dute beren burua independentistatzat hartzen. Haien ustez, eta ezker klasikoaren argudioen ildotik, langileek ez dute aberririk eta abertzaletasun guztiak eskuinekoak dira.\nEta bat batean, guztion eskemak pikutara bidali nahian edo, yihadisten hilketa terrorista. Hurrengo egunean Kordobako gazte batek, gerrillariz mozorroturik eta azentu andaluziarrez, bai katalanak bai euskaldunak, etorkizuneko “Al Andalus” batean elkarturik egongo garela islamiar estatu barruan ziurtatzen digu.\nEgilea: nineuk ordua: 05:53\nEtiketak: Catalunya., ISIS, Paradoxak El Correo 2017/9/4


Emakumeak aldarriak - Deia\nerramun osa 09.03.2021 | 00:53\nUrtea igaro da iazko martxoaren 8ko mobilizazioak egin zirenetik. Orduan, gizartearen sektore batek polemika piztu zuen Madrilen eginiko mobilizazioek gatibu hartu gaituen birusaren zabalkundean eragina izan zuela aditzera eman eta gero. Urte bat geroago antzeko polemika batek hartu du protagonismoa, emakumeen aldarrikapenak bigarren plano batean lagaz.\nInguruabar horretan, harridura sorrarazten dute Madrilen emakumeen mobilizazioak debekatzeko hartutako erabakiek. Izan ere, Estatuko erkidegoen artean izurritearen in-tzidentzia metaturik altuena daukan erkidegoa Madril da eta, aldi berean, lurralde honek dauzka neurri lausoenak herritarren mugikortasunaren ikuspegitik. Halaber, erkidego hau da lurraldeen arteko joan-etorriak ahalbidetzearen alde gehien tematu dena. Hortaz, nekez uler daitezke emakumeek deitutako mobilizazioen harira ba-tzuek egin dituzten adierazpenak, erakutsitako herra eta jarrera, beste eremu batzuetan egiten ari direnekin bat ez datorrena. Nolanahi ere, debekuak gorabehera, errealitatea ezin ezkuta daiteke. Ondorioz, emakumeen eskakizunek hor segitzen dute eta halaxe jarraituko dute dauden desorekak bideratzen ez diren bitartean.\nFamilia barruko zereginenak bideratzeko orduan dauden desorekak; baldintza eskasetan gauzatzen diren lanak; ume, nagusien eta zaurgarrienen zaintzaren kontua; an-tzeko lanak eginda soldatetan dauden desberdintasunak; indarkeria matxistaren lakra; kale bazterretan lasaitasunez ibiltzea eragozten duen giroa; askotariko arduretan, postuetan eta lanbidetan emakumeak azal daitezen jartzen diren oztopoak, agerikoak edota aurreiritzietan oinarritzen direnak eta abar eta abar. Nabarmena denez, bide luzea egin da baina are luzeagoa da eginkizun dagoena. Horretxegatik, garrantzitsua da emakumeen egoera azaleratzera, gizarte honek berdintasunaren norabidean eboluziona dezan bultzatzea dakarrelako, gizarte bezala dauzkagun erronkak are ageriago uztea suposatzen duelako.\nHorrela, saiatu beharko dugu saiatzen garena baino gehiago emakumeek toki zabalgoa har dezaten batez ere orain arte gizonen altzoan egon diren jardun eremuetan, saiatu beharko gara askotariko ardurak har ditzaten bidea eta tokia uzten politikan, sindikalgintzan, ikerkuntzan, herri-erakundeetan, askotariko elkarteetan eta abar. Aldi berean, gizonezkook erosotasunagatik, arduragabekeriagatik eta nagikeriagatik bazter batean laga ditugun zereginak ere geure egin behar ditugu etxean, familian, zain-tzan, gizartean oro har, berdintasuna ez baita inoiz helburua izan behar, gizarte osasuntsu, berritzaile eta berdintzaile baten zimentarria baizik.


Badaezpada han – Lerro batzuk\nBERRIAko analisiaren (2015-12-06) laburpena: Espainiako Kongresuan hurrena ez da alderdi baten gehiengo osorik egongo, baina bai beste estatu itun bat egitear diren indar batzuen artekoa. Hain segur, PPren eta Ciudadanosen artekoa —estatu interesetan, itunkide PSOE lagun dute—. Euskal Herriak ukazioa jasoko du. Baina EAJ / Geroa Bai eta EH Bildu Madrilen izango dira, badaezpada: EAJ, sikiera Gernikako Estatutuaren erreforma leun bat lantzen bada han ere egote aldera, eta EH Bildu, ETA armagabetzen bada ere. Nafarroako Aldaketaren mugimendua ez da Madrilera begirakoa, ez da badaezpadakoa. Nafarroako aldaketa sendotzen segitzeko egina da urratsa. Ez da eskumen kontua, irismen kontua baizik. Bada aldea.♦\nJose Mujica, Kaxiano, Izagirre…


Nik ere gelditu dut. GZZren irakurketa eta ZZ taldeen deialdia • ZUZEU\nNik ere gelditu dut. GZZren irakurketa eta ZZ taldeen deialdia\nGipuzkoako Zero Zabor mugimendua osatzen dugun Zero Zabor taldeok lorpen handitzat daukagu, errauste planta toxikoa bertan behera uzteko lortutako akordioa. Urte luzez Gipuzkoarron osasuna, ingurumena eta ekonomia mehatxatu dituen proiektu toxiko horrenak egin du, milaka herritar, herri eragile eta zenbait erakunderen elkarlanari esker. Guztioi, zorionak eta gure eskerrik beroenak.\nPlanta toxiko eta garestia eraiki zedin bereak eta bi egin zituztenak badira, erraustea bestelako aukerarik ez zegoela behin eta berriz errepikatu izan digutenak. Gezurrak eta etsipen mezuak besterik ez dituzte izan herritarrontzat, xede bakarrarekin: Beraien lagun handiei errauste planta nola-hala oparitzea.\nDenis Itxaso eta Carlos Ormazabal bezalako galtzaile txarrek bereari eusten diote. Erraustegiak dioxinak nola, gezurrak eta mezu nahasgarriak hala isurtzen dituzte. Errauste plantaren defentsan belarrietaraino kakaztuta, bere erruak besteei leporatzea beste irtenbiderik ez dute ikusten. Erraustegia bertan behera geratzeak sortu duen galera zenbatekoa den esaten ari zaizkigu behin eta berriz. Bada, hitzegin dezagun horren kosteetaz.\nErrauste planta bertan behera geratzeak 8 milioiko kalteordaina ekarri du. Errauste planta eraikitzeak 200 milioitik gorako gastua ekarriko liguke. 25 aldiz diru gehiago aurreztea lortu dugu, Denisek eta konpainiak gastatu arazi nahi digutena baino. Osasuna eta ingurumena babesteagatik ordaintzeak merezi badu, nola ez du mereziko 200 milioi eurotik gora aurrezteak?\nHitzegin dezagun guzti honek sortu dituen gastuen arduradunetaz. Gogora dezagun 2011ko urriaren 13an, Calos Ormazabal eta Denis Itxasok zuzentzen zuten GHKak egindako administrazio kontseiluko bilera hura. Maiatzeko hauteskundeetan aldaketak izan eta bost hilabetera, aurrerantzean GHKan aginduko zutenak errauste planta eraikiko ez zutela jakitun, bere arduratan jardunean zeudela, premiaz deitutako ez-ohiko bileran, errauste plantaren oinarrizko proiektua onartu zuten, orain bertan behera utzi behar izan diren kontratuak indarrean jarriz. Orduan ere gogor salatu genuen horren asmo bakarra: Gipuzkoarrei xantaia egitea, haien proiektu toxikoan atzera egiteari ordain ekonomikoa jartzea. Carlos Ormazabal eta Denis Itxasok zuzentzen zuten administrazio kontseiluaren erantzukizuna dira eragin diren gastu eta kalteordain guztiak. Orain eragiten duten zalapartak, ez ditu erantzukizun horretatik libratzen. Azala behar da gero, kosteen errua besteei leporatzeko!!\n2011/10/13an, ez-ohiko bilera polemikoaren atarian, GZZk xantaia salatzeko egindako protesta.\nBaina ez gaitezen pertsona hauen amarruan katramilatu. Gertakari hau mugarri bat da. Zaborraren eta errausketaren aroari bukaera eman, eta, Zero Zabor aroa abiatzen duen mugarria. Zeregin asko dugu aurrean, garaipen berri asko erdiesteko. Herri eragile eta erakundeen elkarlanari esker posible dela ikusi dugu. Zero Zabor aroak, errausketaren aroak ez bezala, baikortasuna eta ilusioa ditu akuilu. Osasuna eta ingurumena, etorkizun jasangarri eta hobeago baten itxaropenak bultzatzen gaitu zabortegi kutsakorren amaiera ekarriko duen aro berri honetan barneratzera. Horretarako, zaborra sortzeari utzi behar diogu, Gipuzkoan geroz eta leku gehiagotan, geroz eta emaitza hobearekin lortzen ari garen bidetik, ahalik eta hondakin gutxien sortuz, sortutako hondakinetan dauden materialak berreskuratuz, eta hori guztia egin ahal izateko azpiegitura egokiak eraikiz.\nAro aldaketa hau garaipen bat da. Osasunak eta ingurumenak, kutsadura eta garapenkeriaren aurrean izandako garaipena, baikortasunak eta ilusioak, ezkortasun eta etsipenaren aurrean izandako garaipena, herritar guztien interesak, elite ekonomiko-politiko txiki baten interes zitalen aurrean izandako garaipena. Eta garaipenak ospatu egiten dira.\nGipuzkoa Zero Zabor eta herrietako Zero Zabor taldeok, elkarlanean, abenduaren 29an NIK ERE GELDITU DUT jaia antolatu dugu Usurbilen. Bidelagun izan ditugun herritar guztiokin batera ospatu nahi dugu garaipena. Haur, heldu eta gazte, guztiontzat animazio eta jai giroa izango duen jaialdia antolatuko dugu. Jaialdiaren xehetasunak, antolaketan aurrera egin ahala emango ditugu.\nerraustegia, hondakin, zero zabor


09:03, 13 maiatza 2010ko berrikusketa\n1.323 bytes added , Duela 10 urte\n08:57, 13 maiatza 2010ko berrikusketa (aldatu)\nt (robota Erantsia: ca:Túpac Amaru II)\n09:03, 13 maiatza 2010ko berrikusketa (aldatu) (desegin)\n1781ko maiatzaren 18an, Cusco-ko Armen Plazan, Tupac Amaru II.ak epaiak agintzen zuen bezala, bere familia osoaren exkuzioa ikustera behartua izan zen. Bere aurrean hil zuten bere aliatu eta lagunak, emaztea eta bi semek, orden honetan. Ondoren mingaina moztu zioten. Aurreko egunetan torturatua izan zen matxinadako bere kideei buruz informazioa ateratzeko helburuarekin, hala ere, ez zioten ezer atera.\nAzkenik, bizirik zatikatzen saiatu ziren, horretarako bere gorputz-adar guztiak zaldietara lotu zituzten, baina zatitzea lortu ez zutenez azkenean burua moztu zioten, ondoren zatikatu zutelarik. Zientzilariek zatiketa modu hau aztertu zutenean, halako garaierako gizon bat ezin daitekeela modu hontan zatitu esan zuten, baina esku, beso, zango eta pelbisa dislokatuko zitzaizkiola. Zatiketa saiakera hortan ez bazuten hil, ia elbarriturik geratuko zen. Bere burua lantza baten jarri zuten erakusgai Cuzco eta Tintan, besoak Tungasuca eta Carabayan, eta zangoak Livitaca (gaur egungo Chumbivilcas probintzia) eta Santa Rosan (gaur egungo Melgar-Puno probintzia).\nTupac Amaru II eta bere familiaren exekuzioa burutu arren, erregeodetzako gobernuak ez zuen matxinada geldiaraztea lortu, haren lehengusu zen Diego Cristobal Tupac Amaruk jarraitu bait zuen borrokarekin hau hedatuaz.\n[[ca:Túpac Amaru II]]